Publication: Magyar Közlöny
Issue: MK-2001-31 (Year: 2001, Number: 31)
Era: 1990-2004
Section: feltételeiről szóló 273/1997. (XII. 22.) Korm. rendeletre —
Paragraph Index: 118

(1) A minőségi támogatás mértéke: 6,50 Ft/kg, amelyet összesen legfeljebb háromszázhatvanezer tonna vágóbaromfi után lehet igénybe venni. A támogatásban részesíthető vágóbaromfinak meg kell felelnie az MSZ 6918/1997 előírásaiban meghatározott I. minőségi osztály feltételeinek, valamint e rendelet mellékletében vámtarifaszám és MSZ elnevezés szerinti felsorolásnak. A háromszázhatvanezer tonna vágóbaromfi mennyiségen belül legfeljebb egyszázhetvenezer tonna lehet a „0105 92 00 99, valamint a 0105 93 00 99 vámtarifaszám alá tartozó Gallus domesticus fajba tartozó 8 hétnél nem idősebb szárnyasok” (a továbbiakban: vágócsirke) és legfeljebb százezer tonna lehet a 0105 99 30 99 vámtarifaszám alá tartozó Pulyka egyéb (a továbbiakban: pecsenye, illetve gigant vágópulyka) mennyisége.

Source: https://magyarkozlony.hu/hivatalos-lapok/b12d50f5fb6f2aba0057edfb327370f12b914ab7/dokumentumok/c06d636b97b17c942774446948ec0fef79a19b7f/letoltes